open-index/open-wikipedia-markdown huggingface dataset:
Միխայիլ Մագերովսկի

**Միխայիլ Մագերովսկի** (, ), ռուս գեղասահորդ, հանդես է եկել մենասահքում։ Ռուսաստանի սպորտի վարպետ։ 2008 թվականին ավարտել է սիրողական կարիերան։

## Կարիերա
Միխայիլ Մագերովսկին սահել սկսել է հինգ տարեկանից։ Միջազգային մակարդակում Միխայիլը սկսել է ելույթ ունենալ 2002 թվականից։ Նա գեղասահքով սկսել է զբաղվել Պատանի պիոներների հասարակական կազմակերպության մարզադաշտում (Մոսկվա)։ Նրա առաջին մարզիչը եղել է Վալերի Նիկոլաևիչ Պանֆիլովը, այնուհետև մարզվել է Վ. Ն. Կուդրյավցևի և Մ. Գ. Կուդրյավցևայի ղեկավարությամբ՝ «Մոսկվիչ» սպորտային ակումբում։ Միխայիլի վերջին մարզիչներն են եղել ԲԿՄԱ-ում Ե. Գ. Վոդորեզովան և Ա. Ա. Չետվերուխինը։

### Սպորտային կարիերայի ավարտից հետո
2007-2009 թվականներին մասնակցել է Իլյա Ավերբուխի «Քնած գեղեցկուհին» շոուին։ Ներկա պահին` ԲԿՄԱ մանկապատանեկան մարզադպրոցում։

## Կրթություն
1993 թվականին ընդունվել է № 1269 դպրոց` գերմաներենի խորը ուսումնասիրությամբ։ Ավարտել է № 268 միջնակարգ դպրոցը։ 2003 թվականին ընդունվել և 2009 թվականին ավարտել է Մոսկվայի ֆիզիկական կուլտուրայի քաղաքային ակադեմիան։ 2012 թվականին նա դարձել է գեղասահքի դատական համակարգի տեխնիկական մասնագետ։

## Անձնական կյանք
Միխայիլի ավագ եղբայրը` Մագերովսկի Ս., հանդես է եկել գեղասահք ձևում` ներկայացնելով ԱՄՆ-ն։ Ամուսնացած է։

## Սպորտային ձեռքբերումներ

## Ծանոթագրություններ

Կատեգորիա:Ռուսաստանի սպորտի վարպետներ
Կատեգորիա:Ռուս գեղասահորդներ
Սևափուփուլ կիվիվ

**Սևափուփուլ կիվիվ** (), քարադրանմանների ընտանիքին պատկանող թռչուն։ Գոյություն ունի երկու ենթատեսակ։

## Տարածվածություն
Սևափուփուլ կիվիվները ապրում են Աֆրիկայի ենթասահարայից մինչև Սենեգալ և Եթովպիա։

## Բնութագիր
Մարմնի երկարությունը մոտ 25 սմ։ Քաշը 100 գրամ է (անվանական ենթատեսակ, էգ), 99-120 գրամ (*latifrons* ենթատեսակ)։ Գլուխը սև-սպիտակ է, կտուցը կարմիր է, ոտքերը՝ վարդագույն-կարմիր։ Թռչելիս երևում է փետուրների ներսի սև գույնը։

### Վոկալիզացիա
Նրանք արձակում են մետաղական ձայն՝ *տինկ*-*տինկ*։

## Կենսաբանություն
Սևափուփուլ կիվիվները սնվում են միջատներով և դրանց թրթուրներով։ Անողնաշարավորներին որսում եմ գետնի վրա։ Հիմնականում սնվում են գիշերը։ Բազմանում են ջրի մոտակայքում գտնվող խոնավ վայրերում, բայց նրանք կարող են կերակրվել ավելի չոր վայրերում, օրինակ՝ գոլֆի խաղադաշտերում և խոտածածկ թփերի մեջ։ Բնում դնում են 2-3 ձու։

Բնության պահպանության միջազգային միությունը (ԲՊՄՄ) այս տեսակը համարել է որպես քիչ մտահոգող տեսակ։

## Պատկերասրահ

Պատկեր:Black-headed lapwing (Vanellus tectus tectus).jpg
Պատկեր:Black-headed Lapwing (Vanellus tectus).jpg
Պատկեր:Black-headed Lapwing - Gambia (32496575082).jpg
Պատկեր:Black-headed Lapwing, Gambia (32330951733).jpg
Պատկեր:Black-headed Lapwing - Meru Kenya 06 8107.jpg
Vanellus tectus MHNT.ZOO.2010.11.147.2.jpg |Museum specimen 


## Ծանոթագրություններ

## Արտաքին հղումներ
* 

* *Shorebirds — An Identification Guide to the Waders of the World * by John Marchant, A. J. Prater and Peter Hayman  (в мягкой обложке)  (в твёрдой обложке).

Կատեգորիա:Ասիայի թռչուններ
Կատեգորիա:Թռչուններ այբբենական կարգով
Կատեգորիա:Կենդանիներ այբբենական կարգով
Կատեգորիա:Վտանգված տեսակներ
Կատեգորիա:Քարադրանմաններ
Յանա (անձնանուն)

**Յանա**, իգական անձնանուն։ Յոհաննա անվան ուշ արևմտասլավոնական տառադարձումը։ Յան արական անձնանվան իգական ձևն է։

## Պատմություն
«*Յանա*» իգական անունը հանդիպում է ոչ միայն սլավոնական լեզուներում, այլև սկանդինավյան՝ դանիերեն, շվեդերեն, նորվեգերեն, ֆարյորերեն և փոխանցվում է որպես **Jana:** Սկանդինավիայում աղջիկների անվանակոչության գագաթնակետը՝ ի պատիվ Սուրբ Յովհաննայի (հին եբր. *Աստծո ողորմություն*) 1960-ականների կեսերն էր։

Քրիստոնեության մեջ անունը հանդիպում է Ղուկաս Ավետարանիչի մոտ, որտեղ նշվում է, որ նա Հերովդեսի վերակացուի՝ Քուզայի կինն է (Ղուկ. 8:3):

Յանա անունը հանդիսանում է Ավերկի, Արիան, Բայան, Բոյանա, Գայան, Գայանիա, Գորդիան, Լիլիանա, Մարիաննա, Սևերյան, Սիմֆորիան, Ստայան, Ֆլավիան, Յուլիանա, Յուլիանիա անունների փաղաքշական տարբերակը, ինչպես նաև Տատյանա, Սևաստյանա և այլ անունների կրճատ տարբերակը։

## Տես նաև
* Յան

## Ծանոթագրություններ
Մարիա Բուտինա

**Մարիա Վալերիևնա Բուտինա** (, ), ռուս քաղաքական ակտիվիստ, ձեռնարկատեր, հրապարակախոս, Ռուսաստանի միջտարածաշրջանային «Զենքի իրավունք» հասարակական կազմակերպության վարչության նախագահ 2011 թվականից մինչև 2018 թվականը։

Բուտինան համաշխարհային ճանաչում է ստացել 2018 թվականի հուլիսին Վաշինգտոնում առանց գրանցման օտարերկրյա գործակալի աշխատանքի մեղադրանքով ձերբակալվելուց հետո։ 2018 թվականի դեկտեմբերի 13-ին Բուտինան հետաքննության հետ գործարքի շրջանակներում ամերիկյան դատարանում ընդունել է իր մեղքը՝ ԱՄՆ-ի դեմ դավադրության մասնակցելու համար, ինչպես նաև հայտնել է, որ գործել է ռուս պաշտոնյայի ղեկավարությամբ։ 2019 թվականի ապրիլի 26-ին ԱՄՆ-ում դատապարտվել է 18 ամսվա ազատազրկման։ Ժամկետի մի մասը կրելուց և արտաքսելուց հետո Բուտինան Ռուսաստան է վերադարձել 2019 թվականի հոկտեմբերի 26-ին։

Ռուսաստանի արտգործնախարարությունը համարեց, որ Բուտինայի ձերբակալությունը ժամանակին համընկնում էր Հելսինկիում Ռուսաստանի և Միացյալ Նահանգների նախագահների հանդիպմանը և նպատակ ուներ «նվազագույնի հասցնել դրա ազդեցությունը» և գագաթնաժողովը խաթարել։

## Կենսագրություն
Մարիա Բուտինան ծնվել է 1988 թվականի նոյեմբերի 10-ին Բառնաուլում, Վալերի Վիկտորովիչ Բուտինի ընտանիքում, նրա մայրը էներգետիկ ձեռնարկության գլխավոր ինժեներն էր։ Ունի հարազատ քույր։ Գերազանցությամբ ավարտել է անգլերենի խորացված ուսուցմամբ վարժարանը, դպրոցական տարիներից ակտիվ հրապարակային գործունեության է ծավալել։ 2010 թվականին ավարտել է Ալթայի պետական համալսարանը՝ «Քաղաքագիտություն» և «Մանկավարժություն» մասնագիտությամբ կարմիր դիպլոմով։ 2011 թվականից սովորել է համալսարանական ասպիրանտուրայում։ Ազատ տիրապետում է անգլերենին, հետագայում բազմիցս թարգմանիչ է եղել ռուս և ամերիկացի քաղաքական գործիչների, հասարակական գործիչների հանդիպումների ժամանակ, հոնորարներ է ստացել պրոֆեսիոնալ աշխատանքի համար։

## Ծանոթագրություններ

Կատեգորիա:«Միասնական Ռուսաստան» կուսակցության անդամներ
Կատեգորիա:Լրտեսության մեջ մեղադրվող անձինք
Կատեգորիա:Խորհրդային հետախույզներ
Կատեգորիա:Կին գործարարներ
Կատեգորիա:Ռուս գործարարներ
Կատեգորիա:Ռուս լրագրողներ
Կատեգորիա:Ռուս հասարակական գործիչներ
Կատեգորիա:Ռուս հետախույզներ
Կատեգորիա:Ռուս հուշավիպագիրներ
Կատեգորիա:Ռուս հրապարակախոսներ
Կատեգորիա:Ռուս քաղաքական գործիչներ
Կատեգորիա:Ռուս քարոզիչներ
Կատեգորիա:Ռուսաստանի պետական դումայի անդամներ
Կատեգորիա:Ռուսաստանի քաղաքական գործիչներ
Ասիա (հռոմեական պրովինցիա)

**Հռոմեական Ասիա** (, ), Փոքր Ասիայում գտնվող հռոմեական պրովինցիա, որը ձևավորվել է մ․թ․ա․ 133 թվականին՝ կայսր Ատտալոս III Փիլոմետոր Էվերգետոսի կողմից Պերգամոնի թագավորության անեքսիայից հետո։ Մ․թ․ա․ 1-ին դարից մինչև 1-ին դարն ընկած ժամանակահատվածում Հռոմեական Ասիայի տարածքն ընդլայնվում է։ Պրովինցիայի կարգավիճակը պահպանել է մինչև մ․թ․ա 297 թվականը, որից հետո Դիոկղետիանոս կայսեր բարեփոխումների արդյունքում բաժանվել է 7 առանձին վարչատարածքային միավորների։

Մ․թ․ա․ 190 թվականին Սելևկյանների տերության թագավոր Անտիոքոս III Մեծն արշավում է Փոքր Ասիա, սակայն նույն տարում տեղի ունեցած Մագնեսիայի ճակատամարտում պարտություն է կրում հռոմեական լեգեոններից։ Մ․թ․ա․ 188 թվականին կողմերի միջև կնքվում է Ապամեայի հաշտության պայմանագիրը, որով վիճելի տարածքներում ձևավորվում էր Պերգամոնի թագավորությունը, որը գործնականում հանդիսանում էր Հռոմի կամակատարը։ Մ․թ․ա․ 133 թվականին մահանում է Պերգամոնի վերջին թագավորը՝ մահից առաջ իր թագավորությունը կտակելով Հռոմեական հանրապետությանը։ Արդյունքում՝ ձևավորվում է Պրոկոնսուլյան Ասիա պրովինցիան՝ միավորելով Միսիյայի, Լիդիայի, Կարիայի և Փռյուգիայի տարածքները։ Պրովինցիայի կազմում էր գտնվում Փոքր Ասիայի խոշորագույն քաղաքը՝ Եփեսոսը, որն էլ սենատի որոշմամբ դառնում է վարչական կենտրոն։

326 թվականին Կոնստանդիանոս I կայսեր կողմից քագավորական ոստանի Կոստանդնուպոլիս տեղափոխությունից հետո, Հռոմեական Ասիան ծայրամասային պրովինցիայից վերածվում է միջանկյալ միավորի։ Դիոկղետիանոսի բաժանումից հետո Փոքր Ասիայի տարածքն անցնում է Բյուզանդական կայսրությանը՝ հետագայում դառնալով Արևելքի հելլենիստական կենտրոնը։

## Տես նաև
* Մագնեսիայի ճակատամարտ
* Փոքր Ասիա

## Ծանոթագրություններ

Կատեգորիա:Արևելքի պրետորիական պրեֆեկտուրա
Կատեգորիա:Հռոմեական կայսրության պրովինցիաներ
Կատեգորիա:Հռոմեական հանրապետության պրովինցիաներ
Փոքրիկ մուրացիկը

«**Փոքրիկ մուրացիկը**» (), բարոկկոյի դարաշրջանի իսպանացի նկարիչ Բարտոլոմե Էստեբան Մուրիլյոյի նկարներից։ Այս ստեղծագործությունը հեղինակը վրձնել է 1645-ից 1650 թվականներն ընկած ժամանակահատվածում։ Յուղաներկով կտավի չափերն են 134 × 100 սմ։

Այսօր «Փոքրիկ մուրացիկը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։

## Պատմություն
Ենթադրվում է, որ այս ժանրային կտավը Բարտոլոմե Էստեբան Մուրիլյոն նկարել է ֆլամանդացի վաճառականների պատվերով, որոնք ապրում էին Սևիլյայում։ Այս ոճը, որտեղ ներկայացված է ամենօրյա կյանքը, բարձր էր գնահատվում Ֆլանդրիայում։ Մուրիլյոն, Իսպանական ոսկեդարի վերջին նկարիչներից մեկը, նախևառաջ կրոնական նկարիչ էր։

Մի քանի տերեր փոխելով՝ ի վերջո այս կտավը գնել է Լուի XVI արքան 2400 լիվրով։ Ֆրանսիական հեղափոխությունից հետո այն տեղափոխվում է Լուվր, ուր ցայսօր էլ գտնվում է։

## Նկարագիր
«Փոքրիկ մուրացիկը» ստեղծագործությունը անվանում են նաև «*Ոջլոտած տղան*», քանի որ կտավում պատկերված է չքավոր մի տղա, որը մաքրում է հագուստի ոջիլները։ Տղան նստած է մի սենյակում, որը բանտախցի է նման։ Ցնցոտիավոր երեխան պատկերված է հատակին նստած դիրքով։ Արևի վառ լույսը ներթափանցում է պատուհանից՝ լուսավորելով չքավորի կեղտոտ, քրքրված հանդերձանքը։ Նրա բոկոտն ոտքերի մոտ թափված են ծովախեցգետնի մնացորդներ։ Տղայի կողքին հարդե զամբյուղ է, որի մեջ խնձորներ են պատկերված։ Դրա կողքին էլ կավե սափորով ջուր է. ըստ երևույթին դրանք տղայի կերակուրն են։ Սակայն երեխան զբաղված չէ սնունդի հոգսով, այլ հույժ ուշադրությամբ մաքրում է վերնաշապիկի ծալքերի ոջիլները։

Թեոֆիլ Գոթիեն այսպես է արտահայտվել «Փոքրիկ մուրացիկը» ստեղծագործության մասին.

## Ծանոթագրություններ

## Գրականություն
* Nina A. Mallory *El Greco to Murillo: Spanish Painting in the Golden Age, 1556—1700*, Harper & Row, 1990. 
* Albert Frederick Calvert, *Murillo* C. Scribner’s sons, 1908. 

## Արտաքին հղումներ
* 
* 
* 

Կատեգորիա:1650 նկարներ
Կատեգորիա:Բարոկկո արվեստ
Կատեգորիա:Բարտոլոմե Էստեբան Մուրիլյոյի նկարներ
Կատեգորիա:Իսպանիայի արվեստ
Կատեգորիա:Լուվրի նկարներ
Ռոբերտ Շիեն

**Ռոբերտ Մայքլ Շիենը** (, , ), իռլանդացի դերասան։ Առավել հայտնի է «Վատերը» հեռուստասերիալում Նեյտանի դերով, ինչպես նաև «Գիշատիչ քաղաքների ժամանակագրություն» ֆիլմում գլխավոր դերով։

## Կենսագրություն
Ռոբերտը լինելով ընտանիքի կրտսեր երեխան՝ դեռ վաղ մանկությունից հայտնվել է նկարահանման հրապարակում`ստանալով երկրորդական դերեր։ Դերասանի կարիերան սկսվել է 2003 թվականին՝ խաղալով «Երգ վտարանդու համար» դրամայում։

2010 թվականին առաջադրվել է IFTA (Irish Film and Television Awards) մրցանակին «Ծագող աստղ» անվանակարգում։

2011 թվականին առաջադրվել է British Academy Television Awards մրցանակին «Երկրորդ պլանի տղամարդու լավագույն դեր» անվանակարգում։

## Ֆիլմագրություն

## Ծանոթագրություններ

## Արտաքին հղումներ
*
*
*

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Թատրոնի դերասաններ
Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Կատեգորիա:Հեռուստատեսային դերասաններ
Զալիխման Սաադուև

**Զալիխման Մագոմեդովիչ Սաադուև** (, ), ռուսական ֆուտբոլիստ, խաղացել է կիսապաշտպանի դիրքում։

## Կարիերա
Դաղստանի Մախաչկալայի «Դինամո» ֆուտբոլային ակումբի սան է։ 2006-2007 թվականներին խաղացել է Մոսկվայի «Զենիթ» սիրրողական ակումբում։ 2008 թվականի Լատվիայի առաջնությունում խաղացել է Դաուգավպիլսի «Դինաբուրգ» ակումբի կազմում։ 2009 թվականին խաղացել է Մոսկվայի «Տորպեդո» և Չերեպովցի «Շեկսնա» ակումբներում։ 2010 թվականի մարտին տեղափոխվել է Քիշնևի «Ակադեմիա ՈՒՏՄ» ֆուտբոլային ակումբ, որտեղ 2010 թվականի մարտի 12-ին կատարել է իր նորամուտը «Իսկրա Ստալ» ակումբի դեմ տնային խաղում։ Ընդհանուր առմամբ Մոլդովայի առաջնությունում անցկացրել է 3 խաղ։ Դրանից հետո վնասվածքի պատճառով նա երկու տարի դուրս է մնացել, կրկին ֆուտբոլով զբաղվել է Մախաչկալայի՝ Վյաչեսլավ Սիդորյուկի գլխավորած սիրողական «Պոլիտեխ» թիմում։ 2012 թվականի ամռանը եղել է Կասպիսկի «Դագդիզելի» խաղացող։

## Անձնական կյանք
2013 թվականի նոյեմբերի 23-ին Զալիխման Սաադուևը ամուսնացել է, հարսանիքին ներկա էր ռուս ֆուտբոլիստ Ալեքսեյ Սապոգովը։

## Ծանոթագրություններ

## Արտաքին հղումներ
* Ֆուտբոլիստի էջը «Դագդիզելի» պաշտոնական կայքում
* 

Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորպեդո Մոսկվայի ֆուտբոլիստներ
Անտիոքի պաշարում (253)

**Անտիոքի պաշարում**, ճակատամարտ, որը տեղի է ունեցել 253 թվականին հռոմեական լեգեոնների և Սասանյանների բանակի միջև։ Ուժային հարաբերակցությունն անհայտ է, սակայն հայտնի է, որ պարսկական կողմը՝ արքայից արքա Շապուհ I-ի գլխավորությամբ, նախահարձակ է եղել՝ նպատակամղված լինելով նվաճել Անտիոքը։

Հակամարտության բռնկման պատճառը Շապուհ I-ի աշխարհակալ նկրտումներն ու վերջինիս վարած կայսերապաշտական քաղաքականությունն էր։ Վերջինիս գլխավորությած պարսից զորքը շարունակաբար ասպատակում էր Հռոմեական կայսրության արևելյան պրովինցիաները և չնայած կողմերի միջև կնքված հաշտության համաձայնությանը՝ Շապուհ արքան քանիցս միջամտում էր Մեծ Հայքի թագավորության ներքին գործերին։

Այսպիսով, երկու երկրի գրգռված հարաբերությունները վերաճում են բաց պատերազմի, որի ընթացքում էլ պարսկական զորքերին հաջողվում է ներթափանցել Միջագետք (253 թվականին)։ Նախքան Անտիոքի պաշարումը, Շապուհի զորքերը պարտության են մատնում Սիրիայի Բարբալիսոս քաղաքում կենտրոնացած հռոմեական լեգեոններին։ Անտիոքի զավթումից հետո պարսիկները ձեռնամուխ են լինում քաղաքի թալանմանը։

Շապուհը փորձում է զարգացնել ռազմավարական հաջողություններն ու ներխուժել Փոքր Ասիա, սակայն նորաստեղծ Պալմիրիայի իշխանի հարձակումներն արգելակում են վերջինիս առաջխաղացումը։ Շուտով հակապարսկական արշավանք է ձեռնարկում նաև Հռոմի նորընտիր կայսր Պուբլիոս Լիկինիոս Վալերիանոսը։ Պարսիկները ստիպված են լինում լքել Անտիոքը։

## Տես նաև

* Հռոմեա-պարսկական պատերազմներ

## Ծանոթագրություններ

Կատեգորիա:Հռոմեական կայսրության ճակատամարտեր
Կատեգորիա:Իրանի ճակատամարտեր
Արփենիկին

**«Արփենիկին»**, Հովհաննես Թումանյանի բանաստեղծություններից`գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի հունվարի 31-ին։ Բանաստեղծությունը նվիրված է Թումանյանի դուստր Արփենիկին։

Թումանյանի ընտանեկան արխիվում պահվում է մեկ ինքնագիր։

Բանաստեղծությունն առաջին անգամ տպագրվել է 1929 թվականին «Նոր ուղի» ամսագրի 1-ին համարում (էջ 8), այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 532)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:1917 ստեղծվածներ
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Արփենիկի ալբոմից

**«Արփենիկի ալբոմից»**, Հովհաննես Թումանյանի բանաստեղծություններից` գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի փետրվարի 5-ին։

Արփենիկի ալբոմը և դրա մեջ գտնվող ինքնագիրը պահվում է Թումանյանի ընտանեկան արխիվում, վերնագրված` «*Դու չգիտե՞ս*»։

Բանաստեղծությունն առաջին անգամ տպագրվել է 1921 թվականին «Գեղարվեստ» ամսագրի 7-րդ հատորում՝ «*Արփենիկի ալբոմից*» վերնագրով (էջ 66), այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում «Դու չգիտե՞ս» վերնագրով (էջ 191)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Գեղարվեստ» հանդեսից։

## Ծանոթագրություններ

Կատեգորիա:1917 ստեղծվածներ
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Դուայթ ՄաքՆիլ

**Դուայթ ՄաքՆիլ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի կազմում։ Խաղում է վինգերի դիրքում։

## Ակումբային կարիերա
### Բարնլի
ՄաքՆիլը Բարնլիի ակադեմիայի սան է։ Իր առաջին պայմանագիրը կնքեց 2018 թվականի ապրիլի 10-ին։ Իր պրոֆեսիոնալ դեբյուտը նշեց մայիսի 13-ին՝ փոխարինելով Աարոն Լենոնին Բորնմութի դեմ խաղում։ 2017-18 մրցաշրջանում ՄաքՆիլը ճանաչվեց Բարնլիի տարվա լավագույն երիտասարդ ֆուտբոլիստ։

Առաջին հանդիպումը եվրոպական առաջնություններում անցկացրեց օգոստոսի 2-ին՝ փոխարինման մտնելով Եվրոպայի Լիգայի որակավորման երկրորդ փուլի Աբերդինի դեմ խաղում։ Թիմի մեկնարկային կազմում Պրեմիեր Լիգայում ՄաքՆիլը առաջին անգամ խաղադաշտ դուրս եկավ սեպտեմբերի 2-ին՝ Մանչեսթեր Յունայթեդի դեմ խաղում։ Իր առաջին գոլը պրոֆեսիոնալ կարիերայում խփեց դեկտեմբերի 30-ին՝ Վեստ Հեմ Յունայթեդի դեմ խաղում։ 2019 թվականի հունվարի 21-ին ՄաքՆիլը երկարաձգեց իր պայմանագիրը ակումբի հետ մինչև 2023 թվականը։ Մարտի 16-ին անգլիացին գոլի հեղինակ դարձավ Լեսթեր Սիթիի դեմ խաղում, սակայն Բարնլին պարտվեց 2-1 հաշվով։ Մարտի 30-ին անգլիացին գոլ խփեց Վուլվերհեմպտոն Ուոնդերերսի դեմ խաղում՝ օգնելով իր թիմին հաղթել 2-0 հաշվով։ 2018-19 մրցաշրջանում ՄաքՆիլը անցկացրեց 26 հանդիպում՝ դառնալով 3 գոլի և 5 գոլային փոխանցման հեղինակ։

2019 թվականի հոկտեմբերի 26-ին ՄաքՆիլը գոլ խփեց Չելսիի դեմ հանդիպման վերջին րոպեին, սակայն Բարնլին պարտվեց 2-4 հաշվով։

## Միջազգային կարիերա
ՄաքՆիլը ներկայացրել է Անգլիան մինչև 20 և մինչև 21 տարեկանների երիտասարդական հավաքականներում։ 2019 թվականի մարտին նա մասնակցեց Անգլիայի ազգային հավաքականի մարզումներին։ Ամռանը ՄաքՆիլը մինչև 20 տարեկանների հավաքականի կազմում մասնակցեց Տուլոնի առաջնությանը։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 8-ի դրությամբ*

## Նվաճումներ
### Անհատական

* Բարնլիի տարվա լավագույն երիտասարդ ֆուտբոլիստ. 2017–18

## Ծանոթագրություններ

## Արտաքին հղումներ
* ՄաքՆիլի պաշտոնական Ինստագրամի էջը
* ՄաքՆիլը transfermarkt-ում
* ՄաքՆիլը soccerbase.com-ում
* ՄաքՆիլը WhoScored.com կայքում
* ՄաքՆիլը Բարնլիի պաշտոնական կայքում 
* ՄաքՆիլը Պրեմիեր Լիգայի պաշտոնական կայքում
* ՄաքՆիլը ՈՒԵՖԱ-ի պաշտոնական կայքում

Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջասթիս Սմիթ

**Ջասթիս Էլիո Սմիթ** (, ), ամերիկացի դերասան։ Առավել հայտնի է «Յուրայի դարաշրջանի աշխարհը 2» (2018) ֆիլմում Ֆրանկլին Ուեբի դերով, ինչպես նաև Նեթֆլիքսի «Թրծաթողանք» սերիալում (2016-2017) Եզեկիելի դերով։

## Վաղ տարիներ
Սմիթը ծնվել է Կալիֆոռնիայի Լոս Անջելես քաղաքում։ Հայրն աֆրոամերիկացի է, մայրը՝ ֆրանսիական և կանադական արմատներով իտալուհի։ Տան 9 երեխաներից 5-րդն է։ 2013 թվականին ավարտել է Օրինջ շրջանի արվեստի դպրոցը։

## Գործունեություն
2014 թվականին Սմիթը հայտնվել է «Nickelodeon»-ի «Սարսափելի ընտանիք» սուպերհերոսական սերիալի երկու դրվագներում՝ կատարելով Անգուսի դերը։ 2015 թվականին «Թղթե քաղաքներ» ֆիլմում խաղացել է երկրորդական դեր՝ կերտելով Մարկուս «Ռադար» Լինքոլնի կերպարը։

2016 թվականին Նեթֆլիքսի «Թրծաթողանք» երաժշտական դրամայում Սմիթը խաղացել է գլխավոր դեր՝ կերտելով Եզեկիել Ֆիգուերոյի կերպարը։ Շոուն մեկնարկել է 2016 թվականի օգոստոսին և ավարտվել 2017 թվականի ապրիլին՝ առաջին եթերաշրջանից հետո։

Սմիթը Լուկաս Հեջեսի հետ գլխավոր դեր է խաղացել 2017 թվականի հունվարի 30-ից մարտի 4-ը Նյու Յորքի Լյուսիլ Լորթել թատրոնում մեկնարկած «Յեն» պիեսի ներկայացման օֆֆ-բրոդվեյ հատվածում։

2018 թվականի փետրվարին «Ուրվական» ֆիլմում խաղացել է Ջասթինի դերը, որը գլխավոր հերուսուհու սիրեցյալն էր։ Նույն տարվա հունիսին նա հայտնվել է «Յուրայի դարաշրջանի աշխարհը 2» բլոկբասթերում՝ խաղալով Ֆրանկլին Ուեբի դերը։

Սմիթը 2019 թվականին նկարահանվել է «Pokémon Detective Pikachu» բլոկբաստերում, որը կենդանի մարտաֆիլմ է։ Այն հիմնված է համանուն տեսախաղի վրա։ 2018 թվականի հուլիսին հայտարարվել է, որ Ջասթիսը «Բոլոր ուրախ վայրերը» ֆիլմում Մարի Էլ Ֆենինգի հետ պետք է խաղա գլխավոր դերը։ Ֆիլմը հիմնված է Ջենիֆեր Նիվենի «Դու մեղավոր չես» վեպի վրա։

## Անձնական կյանք
2020 թվականի հունիսին Սմիթը քամինգ աութ է կատարել որպես քվիր։ Հարաբերությունների մեջ է դերասան Նիկոլաս Էշի հետ։

## Ֆիլմագրություն
### Կինո

### Հեռուստատեսություն

## Թատրոն

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Սիեննա Գիլորի

**Սիեննա Տիգի Գիլորի** ( , ), անգլիացի դերասանուհի և նախկին մոդել։

## Կենսագրություն
Գիլորին ծնվել է Անգլիայի Նորթհեմփթոնշիր քաղաքում։ Նա ծնվել է ամերիկացի կիթառիստ Այզեկ Գիլորիի և նրա առաջին կին՝ նախկին մոդել՝ Թինա Թոմփսոնի ընտանիքում։ Նրա ծնողները ամուսնացել էին 1973 թվականին։

Նրա ծնողները տեղափոխվեցին Լոնդոնի Ֆուլեմ քաղաք, երբ Գիլորին 2 տարեկան էր, որից հետո Նորֆոլկ, երբ լրացել էր աղջկա 11 տարեկանը։

Նա ունի խորթ եղբայր՝ Ջեյս։ 
Սիեննայի ծնողները բաժանվել են 1990 թվականին երբ նա 14 տարեկան էր։ 1993 թվականին նրա հայրը ամուսնացել է Վիկի Մակմիլանի հետ և ունեցել են երկու երեխա՝ Էլիա և Ջակոբ։

Գլորին Նորֆոլկում հաճախել է Գրեշմենս դպրոցը, որտեղ նա մասնակցություն է ունեցել դպրոցական բազմաթիվ բեմադրություններում։
Նա մանուկ տարիքից զբաղվել է ձիավարությամբ։ 
2000 թվականին 53 տարեկանում՝ քաղցկեղից մահացել է նրա հայրը։

## Կարիերա
Սիեննա Գիլորին ամերիկյան հասարակության մեջ առավել հայտի է դարձել «Ելենա Տրյոնսկայա» մինի-սերիալի միջոցով, որտեղ կատարում էր Ելենայի՝ գլխավոր դերը։ Նա նաև նկարահանվել է այնպիսի ամերիկյան ֆիլմերում, ինչպիսիք են՝ «Չարի բնակավայր 2․ Ապոկալիպսիս», «Ժամանակի մեքենա» և «Իրական սեր»։
Բրիտանական հեռուստատեսությունում «Պիրատներ» մինի-սերիալում նկարահանվելուց հետո, Սիեննային ժպտաց հաջողությունը, և նա BBC հեռուստաալիքում Էմիս Կինգսլիի էկրանավորմամբ գլխավոր դեր է ստացել «Գտիր քեզ նման աղջիկ» հեռուստասերիալում։

## Անձնական կյանք
2000 թվակնաին սկսել է հանդիպել անգլիացի դերասան Էնզո Չիլենտիի հետ, իսկ 2002 թվականին նրանք ամուսնացել են։ 2011 թվականին Սիեննան ունեցել է երկու զույգ երեխա՝ Վալենտինա և Լյուսիյա։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:21-րդ դարի բրիտանացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի կինոպրոդյուսերներ
Կատեգորիա:Անգլիացի մոդելներ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Բրիտանացի մոդելներ
Բրայան Մեյի սկավառակագրություն

Երաժիշտ **Բրայան Մեյի** աշխատանքների **սկավառակագրությունը** որպես սոլո արտիստ։ Queen–ի ձայնագրությունների մասին տեղեկությունների համար տես Queen խմբի սկավառակագրությունը։

## Ալբոմներ
**Ստուդիական ալբոմներ**

**Կենդանի ալբոմներ**

**Մինի ալբոմներ**

## Սինգլներ

## Տեսահոլովակներ
* 1983: *Star Licks Master Series* (VHS)
* 1994: *Live at the Brixton Academy* (VHS)

## Տարբեր արտիստների հետ համագործակցություն

## Queen խմբին վերաբերվող նախագծեր

## Այլ ձայնագրություններ
### Պրոդյուսեր և երգի հեղինակ

### Որպես հյուր երաժիշտ

## Համակարգչային խաղեր
* 1994: *Rise of the Robots* (ներառում է *Back to the Light* ալբոմից մշակված երգեր)
* 1996: *Rise 2: Resurrection* (ներառում է *Cyborg*)

## Ծանոթագրություններ

Կատեգորիա:Սկավառակագրություններ
Կատեգորիա:Քուին
Cuz I Love You

**«Cuz I Love You»**, ամերիկացի երգչուհի Լիզզոյի երրորդ ստուդիական ալբոմ։ Թողարկվել է 2019 թվականի ապրիլի 19-ին Atlantic Records լեյբլում։ Ալբոմի աջակցությամբ թողարկվել է երկու սինգլ՝ «Juice» և «Tempo»։ Ալբոմի դելյուքս-տարբերակում տեղ է գտել 2017 թվականին լույս տեսած և 2019 թվականին Billboard Hot 100-ը գլխավորած «Truth Hurts» երգը։

Ալբոմը հասավ 4 հորիզոնականի Billboard 200 հիթ-շքերթում և ստացավ RIAA-ի ոսկե սերտիֆիկատ։

Ալբոմը ճանաչվել է տարվա լավագույն Ալբոմ Soul Train Music Awards մրցանակաբաշխության ժամանակ։ Նաև առաջադրվել Է People's Choice Awards և «BET Hip Hop Awards» մրցանակների համար որպես Տարվա ալբոմ, բացի այդ, նա ստացել է «Գրեմմի» մրցանակի անվանակարգեր՝ որպեստարվա լավագույն ալբոմ և որպես լավագույն ժամանակակից ուրբան-ալբոմ։

## Կոմպոզիցիաների ցանկ

## Ծանոթագրություններ

Կատեգորիա:2019 ալբոմներ
Կատեգորիա:Երաժշտական ալբոմներ
Atlantic Records

**«Atlantic Records»** (Atlantic Recording Corporation՝ «Ատլանտյան ձայնագրման կորպորացիա»), ամերիկյան ձայնագրման լեյբլ, պատկանում է Warner Music Group ընկերությանը։ Հիմնադրվել է 1947 թվականին Ախմետ Էրտեգյունի և Հերբ Աբրամսոնի կողմից։ 
մինի||альт=|ձախից|Ընկերության լոգոն 2004 թվականից մինչև 2015 թվականը:
Ի սկզբանե լեյբլը կենտրոնացած էր ջազ և Ռիթմ ընդ բլյուզի վրա։ 1950-ականների սկզբին Ախմետին միացան Ջերի Վեքսլերը, իսկ հետո Նեսուհի Էրտեգյունը։ 1950-ական թվականներին այնտեղ ձայնագրվող Ռութ Բրաունի մեծ համբավի պատճառով ընկերությունը ստացել է «Տուն, որը կառուցել է Ռութը» մականունը։

1955 թվականից ի վեր Սուխին գլխավորել է ջազային ստորաբաժանումը, և նրա հաշվին կարևոր պայմանագրեր են կնքվել Չարլզ Մինգուսի և Ջոն Քոլտրեյնի հետ։ Ավելի ուշ այդ պաշտոնը զբաղեցրել է Ջոել Դորնը։ Չնայած նրան, որ ընկերությունը սկսել է որպես անկախ ձայնագրման լեյբլ, այն դարձել է հիմնական խաղացողներից մեկը՝ երաժշտական շուկայում 1960-ականներին այնպիսի համբավ գործընկերների հետ, ինչպիսիք են՝ Սոնին և Շերը։ Հիմնական մրցակիցների թվում էին Columbia Records-ը և RCA Records-ը։

2004 թվականին Atlantic-ը և նրա բարեկամ Elektra լեյբլը միավորվել են Atlantic Records Group-ում։ Քրեյգ Քելլմանը Atlantic-ի նախագահն է։ Ահմեդ Էրտեգյունը մինչև իր մահը զբաղեցրել է հիմնադիր նախագահի պաշտոնը 2006 թվականի դեկտեմբերի 14-ին՝ 83 տարեկան հասակում։

## Տես նաև
### Այլ երաժշտական լեյբլներ
* Polydor Records
* United Artists Records
* Apple Records
* Parlophone Records
* Vee-Jay Records
* Island Records 
* Fueled by Ramen

## Ծանոթագրություններ

Կատեգորիա:1947 հիմնադրումներ ԱՄՆ-ում
Կատեգորիա:Ձայնագրման լեյբլներ
Starman

**«Starman»**, Դեվիդ Բոուիի սինգլը, որը թողարկվել է 1972 թվականի ապրիլին։ Թողարկումից առաջ երգը ներառվել է The Rise and Fall of Ziggy Stardust and the Spiders from Mars ալբոմում, RCA Records-ի աշխատակից Դենիս Քաթցի համառությամբ, ով լսել է դեմո ձայնագրությունը և սիրել երգը՝ հավատալով, որ այն կարող է հիանալի հիթ դառնալ։ Ալբոմի երգը փոխարինել է հին ռոքնռոլի քավեր-տարբերակը՝ Չաք Բերիի «Round and Round»։

## Երաժշտություն և տեքստ
Տեքստը նկարագրում է Զիգգի Սթարդաստը, որը ռադիոյի միջոցով երկրի երիտասարդությանը տալիս է հույս և փրկություն, խոստանում, որը տվել է այլմոլորակային՝ «Աստղային մարդը»()։ Պատմությունը պատմվում է երիտասարդների տեսանկյունից, ովքեր լսում են Ziggy-ին։ Ըստ Դեիդ Բոուիի, ինչպես նա ասել է 1973 թվականին Rolling Stone ամսագրին տված հարցազրույցում, Զիգգի Սթարդաստն այդ «Աստղային մարդը» չէ, նա ընդամենը իր դեսպանորդն է երկրի վրա՝ հակառակ տարածված կարծիքի, որ Զիգգին այլմոլորակային է։ Երգը ոգեշնչել է տարբեր մեկնաբանությունների՝ Քրիստոսի երկրորդ գալստյան ակնարկներից մինչև «Երրորդ աստիճանի սերտ կապեր» ֆիլմի սյուժեի ճշգրիտ կանխագուշակումը (1977 թվական)։

Երգի երաժշտությունը փափուկ փոփ ռոք է, որը չի տարբերվում Բոուիի նախորդ՝ «Hunky Dory» ալբոմից։ Կրկներգի մեղեդին հիշեցնում է Հարոլդ Արլենի «Over the Rainbow» երգի մեղեդին՝ «Օզ երկրի հրաշագործը» ֆիլմից։ Այլ երգեր, որոնք հնարավոր է ազդել են «Starman»-ի վրա ներառում են T. Rex-ի «Telegram Sam» և «Hot Love» կոմպոզիցիաները, ինչպես նաև Holland–Dozier–Holland հեղինակային տրիոյի՝ «You Keep Me Hangin' On» երգը։

## Թողարկում և հետագա ճակատագիրը
Առևտրային տեսանկյունից, «Starman»-ը դարձել է Բոուիի կարիերայի կարևոր ուղենիշ։ Այն դարձավ առաջին հաջող հիթը, երեք տարվա «Space Oddity» սինգլից հետո։ NME-ի քննադատներ Ռոյ Քարն ու Չարլզ Մյուրեյը գրել են․

Նրանք ենթադրում էին, որ այն դարձել է նրա ավելի վաղ սինգլի շարունակությունը։

## Ձայնագրման մասնակիցները
### Պրոդյուսերներ
* Քեն Սքոթ
* Դեվիդ Բոուի

### Երաժիշտներ
* Դեվիդ Բոուի։ վոկալ, ակուստիկ կիթառ
* Միկ Ռոնսոն։ սոլո-կիթառ, դաշնամուր
* Թրևոր Բոլդեր։ բաս կիթառ
* Միկ Վուդմանսի։ հարվածային գործիքներ

## Ծանոթագրություններ

## Գրականություն
* Pegg, Nicholas, *The Complete David Bowie*, Reynolds & Hearn Ltd, 2000, ISBN 1-903111-14-5

Կատեգորիա:Բրիտանական երգեր
Օտըմ Պելտիե

**Օտըմ Պելտիե** (, ), հյուսիսամերիկյան անիշինաաբե հնդկացիական ցեղի ներկայացուցիչ, ով իր ցեղի մյուս անդամների հետ ապրում է Վիքվեմիկոնում՝ առաջին ազգային արգելոց-ռեզերվացիայում։ Մաքուր ջրի համար պայքարող ակտիվիստուհի է և, չնայած փոքր տարիքին, արդեն միջազգային մեծ համբավ է ձեռք բերել։ Նրան անվանում են «*ջրի համար պայքարող մարտիկ*»։ 2018 թվականին, երբ ընդամենը տասներեք տարեկան էր, Միավորված ազգերի կազմակերպության գլխավոր ասամբլեայում ելույթ է ունեցել ջրի մաքրությունը պահպանելու հրատապ անհրաժեշտության մասին և ուղերձով դիմել աշխարհի երկրների առաջնորդներին։ Այդ բարձր ամբիոնից Պելտիեն հաջորդ տարի ևս մեկ անգամ արծարծել է ջրի մաքրությունը պահպանելու հրատապ անհրաժեշտության հիմնախնդիրը։

2015 թվականին, լինելով ընդամենը տասը տարեկան մի աղջնակ, մասնակցել է Շվեդիայում՝ Սյոդերտելիեում, Ստոկհոլմում կազմակերպված կլիմայի վերաբերյալ միջազգային մանկական կոնֆերանսին (*Children's climate conference*):

Պելտիեի թեկնածությունը երկու անգամ առաջադրվել է Խաղաղության մանկական միջազգային մրցանակով պարգևատրման համար (*International Children's Peace Prize*): Հաճախ նրան համեմատում են մեկ այլ մանկահասակ ակտիվիստուհու՝ շվեդ Գրետա Թունբերգի հետ։

Պայքարի ուղին Օտըմը բռնել է ութ տարեկանից՝ հետևելով իր ավագ մորաքրոջը՝ Ժոզեֆին Մանդամենին։ Նրա անցած կյանքի ոչ մեծ ճանապարհին բեկումնային է եղել ծիսական մի արարողության մասնակցելու նպատակով այցելությունը *Սերփընթ Ռիվըր* (*Օձագետ*) ռեզերվացիա։ Ծարաված աղջնակին այստեղ թույլ չեն տվել, որ ջուր խմի այն աղբյուրից, որից կարող էին օգտվել միայն գաղութարարների հետնորդները։ Իսկ տեղաբնիկներին հատկացված աղբյուրի ջուրը թունավոր նյութեր էր պարունակում։

## Ծանոթագրություններ

Կատեգորիա:Մարդու իրավունքներ
Կատեգորիա:Ակտիվիստներ
Կատեգորիա:Կանադացի հասարակական գործիչներ
Կատեգորիա:BBC 100 կին
Կատեգորիա:Կլիմայական ակտիվիստներ
Իրիս Կոմար

**Իրիս Կոմար** (), գերմանացի նախկին լողորդուհի, ով 1970 թվականին նվաճել է ոսկե մեդալ Եվրոպայի առաջնության ազատ ոճի 400 մետր մրցաշարում՝ գրանցելով աշխարհի նոր ռեկորդ։ 1967-1971 թվականների ընթացքում նույն մրցաշարում նվաճել է չորս ազգային տիտղոս։

## Սպորտային հոգեբանությություն
Ավարտել է Լայպցիգի համալսարանի սպորտի և հոգեբանության բաժինը։ 1993 թվականին նույն համալսարանում պաշտպանել է "Bewegungs- und Trainingswissenschaft" (Շարժման և մարզման գիտություն) գիտությունների թեկնածուի տիտղոսը և ավելի ուշ ուսումնասիրել է սպորտի հոգեբանություն՝ Ֆորսչունգյան համալսարանում ՝և կլինիկական հոգոբանություն Լայպցիգի համալսարանական հիվանդանոցում։

Կոմարը խոսում է գերմաներեն, անգլերեն, հոլանդերեն և ռուսերեն։

## Հրատարակություններ
Կոմարը հրատարակել է երեխաների լողի վարժությունների գրքեր, ներառյալ հետևյալները՝

*
*
*
*
*
*
*
*
*
*

## Ծանոթագրություններ

Կատեգորիա:Գերմանացի լողորդներ
Կատեգորիա:Գիտությունների թեկնածուներ
Կատեգորիա:Եվրոպայի չեմպիոններ
Կատեգորիա:Լայպցիգի համալսարանի շրջանավարտներ
Կատեգորիա:Ոչ գեղարվեստական գրողներ
Մոյդոդիր (մուլտֆիլմ, 1954)

**«Մոյդոդիր»** (), 1954 թվականի խորհրդային նկարված մուլտֆիլմ՝ նկարահանված Կոռնեյ Չուկովսկու համանուն հեքիաթի հիման վրա։ Ռեժիսոր Իվան Իվանով-Վանոն նկարահանել է 1939 թվականի իր նույնանուն մուլտֆիլմի նոր՝ գունավոր տարբերակը։

## Սյուժե
Մուլտֆիլմը պատմում է այն մասին, թե ինչպես է Մոյդոդիր խիստ լվացարանն ստիպում ուղղվել լվացվել չսիրող փնթի տղային, որի մոտից փախել են իր բոլոր իրերը։

## Նկարահանող խումբ
* Սցենարիստ՝ Իվան Իվանով-Վանո
* Կոմպոզիտոր՝ Յուրի Լևիտին
* Ռեժիսոր՝ Իվան Իվանով-Վանո
* Բեմադրող նկարիչներ՝ Միխայիլ Բոտով, Անատոլի Սավչենկո
* Օպերատոր՝ Նիկոլայ Վոինով
* Հնչյունային օպերատոր՝ Նիկոլայ Պրիլուցկի
* Ռեժիսորի օգնական՝ Վ. Սվեշնիկովա
* Մոնտաժող՝ Լիդիա Սազոնովա
* Նկարիչ-մուլտիպլիկատորներ՝ Վլադիմիր Արբեկով, Բորիս Բուտակով, Ֆաինա Եպիֆանովա, Վլադիմիր Կրումին, Մստիսլավ Կուպրաչ, Կոնստանտին Մալիշև, Վլադիմիր Պոպով, Վլադիմիր Պեկար, Վասիլի Ռյաբչիկով, Վ. Սավկով, Տատյանա Ֆեոդորովա, Կոնստանտին Չիկին
* Նկարիչ-դեկորատորներ՝ Օ. Գեմերլինգ, Գ. Նևզորովա, Ի. Պրոկոֆևա, Վ. Ռոջերո
* Հնչյունավորողներ (լուսագրերում նշված չեն)՝
** Միխայիլ Ռիբա – *Մոյդոդիր*
* Յուրի Խրժանովսկի – *Արջուկ, Գորշուկ*

## Վերաթողարկում DVD-ով
* 2005 թվականին թողարկվել է «*Մոյդոդիր*» մուլտֆիլմերի հավաքածուում, տեղայնացնող՝ Classic Company, տարածաշրջանային կոդ՝ 5, պատկերի ձևաչափ՝ Standart 4:3 (1,33:1), ձայնուղի՝ Ռուսերեն Dolby Digital 5.1,
Հավաքածուում ընդգրկվել են «Մոյդոդիր», «Լյու եղբայրները», «Առյուծն ու նապաստակը», «Ծղոտե ցլիկ», «Խորամանկության երեք պարկ», «Քաջի սիրտը» մուլտֆիլմերը։

## Ծանոթագրություններ

## Արտաքին հղումներ
* 
* 
* 
* Իվան Իվանով-Վանոյի 10 լեգենդար մուլտֆիլմերը 

Կատեգորիա:Խորհրդային մուլտֆիլմեր
Կատեգորիա:1954 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Իվանով-Վանոյի մուլտֆիլմեր
Կատեգորիա:Կոռնեյ Չուկովսկու ստեղծագործությունների էկրանավորումներ
Կատեգորիա:Մուլտֆիլմեր երեխաների մասին
Ալի Ալմոեզ

**Ալմոյեզ Ալի Զայնալաբադդին Աբդուլա** (, ), կատարցի ֆուտբոլիստ, «Ալ-Դուխայիլ» ակումբի և Կատարի ազգային հավաքականի հարձակվող։ 2019 թվականի Ասիայի գավաթի խաղարկության հաղթող, մրցաշարի լավագույն խաղացող և ռմբարկու։

## Ակումբային կարիերա
Ծնվել է 1996 թվականի օգոստոսի 19-ին։ «Ալ-Դուխայիլ» պատանեկան ակումբի սան է, որից հետո հայտնվել է «Էյպեն» ակումբի կազմում, որտեղ նույնպես խաղացել է միայն երիտասարդական մակարդակում։

Պրոֆեսիոնալ մակարդակում իր նորամուտը կատարել է ավստրիական ԼԱՍԿ (Լինց) ակումբի կազմում՝ խաղադաշտ դուրս գալով «Աուստրիա» ակումբի դեմ խաղում՝ 2015/16 մրցաշրջանի Ավտրիայի երկրորդ լիգայի 5-րդ տուրի շրջանակներում, իսկ 2015 թվականի նոյեմբերի 27-ին «Ֆլորիդսդորֆ» ակումբի դեմ խաղում խփել է առաջին գոլն ակումբում։ Վարձավճարային հիմունքներով խաղացել է նաև «Պաշինգ» ֆարմ-ակումբի կազմում երրորդ դիվիզիոնում։

2016 թվականի սկզբին դարձել է իսպանական Սեգունդա Բ-ի «Կուլտուրալ Լեոնեսա» ակումբի խաղացող և Լեոնի ակումբում անցկացրել 10 խաղ։ 2017 թվականի ապրիլի 3-ին խփել է իր միակ գոլը ակումբի կազմում՝ աչքի ընկնելով «Արանդինա» ակումբի դեմ խաղում (1:0)։

2016 թվականի ամռանը վերադարձել է Կատար, որտեղ նորից դարձել է «Ալ-Դուխայիլ» ակումբի խաղացող։ Թիմի հետ միասին նվաճել է մի շարք ազգային տիտղոսներ։

## Ելույթները հավաքականում
2014 թվականին կատարել է իր նորամուտը Կատարի պատանեկան հավաքականում, որի կազմում դարձել է Ասիայի գավաթի պատանեկան (մինչև 19) խաղարկության հաղթող՝ աչքի ընկնելով 3 գոլերով. խմբային փուլում գրավել է Հյուսիսային Կորեայի դարպասը, քառորդ եզրափակչում՝ Չինաստանի, իսկ կիսաեզրափակչում՝ Բիրմի։

2015-2018 թվականներին ընդգրկվել է Կատարի երիտասարդական հավաքականի կազմում, որի հետ մասնակցել է 2015 թվականի աշխարհի երիտասարդական առաջնությանը Նոր Զելանդիայում, որտեղ խաղացել է բոլոր երեք խաղերում, սակայն հավաքականը բոլոր խաղերում պարտվել է և զբաղեցրել վերջին տեղը։ Ընդհանուր առմամբ Ալմոեզ Ալին երիտասարդական մակարդակում անցկացրել է 14 պաշտոնական խաղ և խփել 7 գոլ։

2013 թվականի դեկտեմբերի 21-ին կատարել է իր նորամուտը պաշտոնական խաղերում Կատարի ազգային հավաքականի կազմում՝ մասնակցելով Բահրեյնի հավաքականի դեմ ընկերական խաղին (1:1)։

Հավաքականի կազմում մասնակցել է 2019 թվականի Ասիայի գավաթի խաղարկությանն ԱՄԷ-ում, որտեղ խմբային փուլի՝ Հյուսիսային Կորեայի հավաքականի դեմ խաղում ձևակերպել է պոկեր։ Խմբային փուլի երրորդ՝ Սաուդյան Արաբիայի հավաքականի դեմ խաղում խփել է երկու գոլ և օգնել իր թիմին հաղթել 2։ 0 հաշվով։ Արդյունքում ազգային հավաքականի կազմում դարձել է Ասիայի գավաթի դափնեկիր։

2019 թվականի ամռանը Ալին հրավիրվել է Կատարի հավաքական՝ մասնակցելու Ամերիկայի գավաթի խաղարկությանը, որը տեղի է ունեցել Բրազիլիայում։ Խմբային փուլի առաջին՝ Պարագվայի դեմ խաղում նա աչքի է ընկել գոլով հանդիպման 68-րդ րոպեին, իսկ թիմը խաղն ավարտել է ոչ-ոքի (2։ 2)։

## Ձեռքբերումներ
* 2019 Ասիայի գավաթի դափնեկիր
* Կատարի չեմպիոն (2) – 2016/17, 2017/18
* Կատարի էմիրի գավաթի դափնեկիր – 2016, 2018
* Յասիմ շեյխի գավաթի դափնեկիր – 2016

## Ծանոթագրություններ

Կատեգորիա:ԼԱՍԿ Լինցի ֆուտբոլիստներ
Կատեգորիա:Կատարի հավաքականի ֆուտբոլիստներ
Կատեգորիա:Կատարցի ֆուտբոլիստներ
Կատեգորիա:Պաշինգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Աննա Լինդհագեն

**Աննա Լինդհագեն** (, լրիվ անունը Anna Jakobina Johanna Lindhagen, ), շվեդ ակտիվիստուհի և քաղաքական գործիչ։

## Կենսագրություն
Աննա Լինդհագեն ծնվել է 1870 թվականի ապրիլի 7-ին, Ստոկհոլմում, Ալբերտ Լինդհագենի ընտանիքում, ուներ երկու եղբայր՝ Կարլ և Արթուր Լինդհագենները։ Աննա Լինդհագենը բժշկական կրթություն է ստացել (բուժքույր) Կարմիր խաչի բուժքույրական դպրոցում և 1902–1925 թվականներին մեծ նվիրվածությամբ աշխատել է Ստոկհոլմի աղքատ երեխաների խնամքի խորհրդատվական կենտրոնում որպես երեխաների խնամքի տեսուչ։ Միևնույն ժամանակ՝ 1911-1916 թվականներին, եղել է Շվեդիայի Սոցիալ-դեմոկրատ կանանց ասոցիացիայի *Morgonbris* ամսագրի խմբագիրը, 1911-1923 թվականներին՝ Ստոկհոլմի քաղաքային խորհրդի անդամ։ Լինդհագենը առաջինն էր Շվեդիայում, որը սոցիալական օգնություն էր առաջարկում այրիներին և որբներին։ 1915 թվականի ապրիլին նա Հաագայի կանանց միջազգային գիտաժողովում Շվեդիայի 16 պատվիրակներից մեկն էր։ Աննա Լինդհագենը, Աննա Օբերգսոնի հետ միասին, եղել է Շվեդիայի գաղութ-այգիների զարգացման շարժիչ ուժը։ 1906 թվականին նրանց նախաձեռնությամբ ստեղծվել է Ստոկհոլմի գաղութ-այգիների ասոցիացիան (*Föreningen koloniträdgårdar i Stockholm*), ներկայիս *Föreningen Stor-Stockholms Koloniträdgårdar* ասոցիացիայի նախորդը, որտեղ Աննա Լինդհագենը դարձել է տնօրեն, իսկ Աննա Օբերգսսոնը՝ գանձապահ։ Երկուսն էլ 1921 թվականից Ստոկհոլմի գեղեցկության խորհրդիանդամ են եղել։ Աննա Լինդհագենը մասնակցել է նաև կանանց իրավունքների պաշտպանության պայքարին, մասնավորապես՝ քվեարկության իրավունքի համար։ Նրա եղբայրը՝ Կարլը, հայտնի էր որպես Ռիքսդագում կանանց շարժման ամենաակտիվ կողմնակիցներից մեկը։ Լինդհագենը կազմակերպել է հանդիպումներ՝ ստեղծելով կանանց ասոցիացիա, որը դարձավ կանանց քաղաքական իրավունքների պաշտպանության ազգային ասոցիացիա (*Landsföreningen för kvinnans politiska rösträtt*):

Լինդհագենը մահացել է 1941 թվականի մայիսի 15-ին, թաղված է Ստոկհոլմի Հյուսիսային գերեզմանատանը (Նորրա բեգրավնինգսպլատսեն)։ Ամուսնացած չի եղել։

Ստոկհոլմում Լինդհագենը 1934 թվականից մինչև իր մահը ապրել է *Fjällgatan* 34 հասցեում գտնվող պատմական շենքի վերևի հարկում, որտեղ նա պարբերաբար կազմակերպել է երեկոներ երաժշտությամբ և դասախոսություններով` հայտնի հեղինակների, նկարիչների, գիտնականների և երաժիշտների մասնակցությամբ։ Սենյակներից մեկը՝ Ստիգբերգետ քաղաքացիական սենյակը, հետագայում դարձավ թանգարան։


Anna Lindhagen, Fjällgatan 34, 1930-tal.jpg|Աննա Լինդհագենն իր տանը
Anna Lindhagen, Fjällgatan 34, 1930-tal (1).jpg|Աննա Լինդհագենի գրասենյակը
Lindhagens Borgarrum, Fjällgatan 34, 1972b.jpg|Ստիգբերգետ քաղաքացիական սենյակը


## Հիշատակ

Anna Lindhagen, norra.JPG|Աննա Լինդագենի գերեզմանաքար
Stigbergets Borgarrum, skylt, 2019.jpg|Հուշատախտակ այն տան պատին որտեղ ապրել է Աննա Լինդագենը
Anna Lindhagen skulptur.jpg|Հուշարձանը Ստոկհոլմում


## Ծանոթագրություններ

## Գրականություն
* *Barbro Hedvall* (2011). Susanna Eriksson Lundqvist. red. Vår rättmätiga plats. Om kvinnornas kamp för rösträtt. Förlag Bonnier. ISBN 978-91-7424-119-8.

## Արտաքին հղումներ
* Anna J J Lindhagen 
* Աննա Լինդհագենի մասին LIBRIS կայքում

Կատեգորիա:Կանանց իրավունքների իրավապաշտպաններ
Կատեգորիա:Շվեդ բարեգործներ
Կատեգորիա:Շվեդ խմբագիրներ
Կատեգորիա:Շվեդ սուֆրաժիստներ
Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Մյունխհաուզենի արկածները

**Մյունխհաուզենի արկածները** (), խորհրդային մուլտֆիլմ, որը նկարահանվել է 1929 թվականին։ Առաջին միութենական մուլտֆիլմը, որը նկարահանվել է ըստ բարոն Մյունխհաուզենի մասին Ռուդոլֆ Էրիխ Ռասպեի գրքի։

## Սյուժե
Հայտնի գլուխգովան ու ստախոս Բարոն Մյունխհաուզենը ցատկում է իր «Հիշողությունների» տիտղոսաթերթի վրայից և սկսում է իր պատմությունն այն արտասովոր արկածների մասին, որոնք պատահել են Մյունխհաուզենի հետ` խորամանկ աղվեսին որսալու ժամանակ։

## Նկարահանող խումբ

* Ռեժիսոր` Դանիիլ Չերկես
* Սցենարի հեղինակ` Նատալյա Սաց, Դանիիլ Չերկես
* Նկարիչ-մուլտիպլիկատորներ` Իվան Իվանով-Վանո, Վլադիմիր Սուտեև, Վերա Վալերիանովա

## Տեխնիկական տվյալներ
* սև-սպիտակ
* համր

## Մուլտֆիլմի մասին

## Ծանոթագրություններ

## Արտաքին հղումներ
* 
* 
* 

Կատեգորիա:1929 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Սև-սպիտակ մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Գրական ստեղծագործությունների էկրանավորումներ
Մայրըդ էն օրն ասում էր ինձ...

**«Մայրըդ էն օրն ասում էր ինձ...»**, Հովհաննես Թումանյանի բանաստեղծություններից` գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի հունիսի 17-ին։

Բանաստեղծի դուստր Աշխենի ալբոմը, դրա մեջ գտնվող ինքնագիրը և Աշխենի արատագրած մեկ օրինակ պահվում է Թումանյանի ընտանեկան արխիվում։

Բանաստեղծությունն առաջին անգամ տպագրվել է 1943 թվականին «Սովետական գրականություն» ամսագրի 3-րդ համարում (էջ 89), այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակությունում (էջ 533)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:1917 գրականությունում
Կատեգորիա:1917 ստեղծվածներ
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Պառավն անտառում (հեքիաթ)

**«Պառավն անտառում»** (), Գրիմ եղբայրների հեքիաթը, որը պատմում է մի աղջկա մասին։ Աղջիկը վերակախարդել էր արքայազնին, որը կախարդի կողմից վերածվել էր ծառի։ Գրիմ եղբայրների հեքիաթների ժողովածուում այն գտնվում է № 123-ի ներքո, ըստ Աարնե-Թոմպսոնի հեքիաթների դասակարգման` այն №442-ն է։

## Սյուժե
Անտառի միջով ուղևորության ընթացքում ավազակների  հարձակում է տեղի ունենում, և կենդանի է մնում միայն մի խեղճ աղախին, որը չգիտի ճանապարհը։  Երեկոյան, հանձնարարելով իրեն Աստծո ողորմությունը, նա տեսնում է սպիտակ աղավնի, որը մեկը մյուսի հետևից բերում է երեք ոսկե բանալի, ներսից բացելով ծառերի կողպեքները, որոնց ներսում կարելի է գտնել  սնունդ, անկողին և շքեղ հագուստ։ Որոշ ժամանակ անց աղավնին աղջկան խնդրում է, որ նա գնա խրճիթ, որտեղ ապրում է պառավը։ Իսկ հետո, ուշադրություն չդարձնելով պառավի հարցերին` սենյակում բազում թանկագին մատանիներից ընտրի հասարակը։ Աղջիկը վարվում է այպես, ինչպես որ նրան սովորեցրել է աղավնին, բայց մինչ նա փնտրում էր մատանին, պառավը փորձում էր թաքնվել վանդակում, որտեղ նստած էր թռչնակը` կտուցին բռնած որոնվող մատանին։ Աղջիկը խլում է մատանին և հեռանում անտառ` աղավնուն սպասելու, բայց նա չի գալիս։ Փոխարենը նրան ետևից շրջապատում են ծառի ճյուղերը։ Ծառը վերածվում է արքայազնի, մնացած ծառերը` ձիերի և ծառաների։ Արքայազնը բացատրում է, որ նրան կախարդել է ծեր պառավը և, քանի դեռ մատանին գտնվում էր պառավի մոտ, նա չէր կարող ընդունել մարդկային տեսք, միայն օրը երկու ժամով վեր էր ածվում աղավնու։ Արդյունքում աղախինը արքայազնի հետ ամուսնանում է, և նրանք  ապրում են երջանիկ։

## Սյուժեի աղբյուրներ և վերլուծություն
Գրիմ եղբայրները իրենց հեքիաթների ծանոթագրությունների մեջ նշել են, որ այս պատմությունը գրված է Պադերբորնում` 1813 թվականի հուլիսի 23-ից 26-ը ընկած  միջակայքում։ Նրա սյուժեն նման է մեկ այլ`«Յորինդա և Յորինգել» հեքիաթի սյուժեին, որի հետևանքով ժողովրդական բանահավաք Հանս-Յորգ Ուտերը ենթադրում է, որ հենց դա է հիմք հանդիսացել «Պառավն անտառում» հեքիաթի անմիջական ստեղծմանը։ Ժողովրդական ավանդույթում սյուժեի նման համակցություն հազիվ թե տեղի ունենա, չնայած այն առանձնացված էր Աարնե-Թոմպսոնի հեքիաթային սյուժեների դասակարգման համակարգով։

1933 թվականին Լյութց Մակենզենը ենթադրեց, որ այս համաշխարհային հեքիաթային սյուժեն գերմանա-սկանդինավյան շարադրությամբ  նման է հին հունական Ցիրցեյաին (կախարդ պառավի կերպարով)։

## Տես նաև
* Գրիմ եղբայրների հեքիաթներ

## Ծանոթագրություններ

## Գրականություն
*  Grimm, Brüder: Kinder- und Hausmärchen. Vollständige Ausgabe. Mit 184 Illustrationen zeitgenössischer Künstler und einem Nachwort von Heinz Rölleke. S. 586—588. Düsseldorf und Zürich, 19. Auflage 1999. (Artemis & Winkler Verlag; Patmos Verlag; ISBN 3-538-06943-3)
*  Grimm, Brüder: Kinder- und Hausmärchen. Ausgabe letzter Hand mit den Originalanmerkungen der Brüder Grimm. Mit einem Anhang sämtlicher, nicht in allen Auflagen veröffentlichter Märchen und Herkunftsnachweisen herausgegeben von Heinz Rölleke. Band 3: Originalanmerkungen, Herkunftsnachweise, Nachwort. Durchgesehene und bibliographisch ergänzte Ausgabe, Stuttgart 1994. S. 217, S. 492. (Reclam-Verlag; ISBN 3-15-003193-1)

Կատեգորիա:Գրիմ եղբայրների հեքիաթներ
Կատեգորիա:Հեքիաթներ
Սաննա Մարին

**Սաննա Միրելլա Մարին** (, ), ֆինլանդացի քաղաքական գործիչ (սոցիալ-դեմոկրատ)։ 2019 թվականի դեկտեմբերից Ֆինլանդիայի վարչապետ։

## Կենսագրություն
2012 թվականին ավարտել է Տամպերեի համալսարանը՝ վարչական գիտությունների բակալավրի աստիճանով։ 2017 թվականին ստացել է մագիստրոսի աստիճան։

2012 թվականին նա ընտրվել է Տամպերեի քաղաքային խորհրդում։ Քաղաքային խորհրդի նախագահն է 2013-2017 թվականներին։ 2017 թվականին նա վերընտրվել է քաղաքային խորհրդում։ Մարինը նաև Տամպերե տարածաշրջանի խորհրդի վեհաժողովի անդամ է։

2014 թվականից Սոցիալ-դեմոկրատական կուսակցության նախագահի երկրորդ տեղակալ։

2015 թվականից Ֆինլանդիայի խորհրդարանի անդամ

2019 թվականի հունիսի 6-ից տրանսպորտի և կապի նախարար։

2019 թվականի դեկտեմբերից Ֆինլանդիայի վարչապետ։

## Անձնական կյանք
Մարինը ունի մեկ երեխա իր նշանած Մարկուս Ռայկկոնենի հետ։

Փոքր տարիքում նրա մայրն ու հայրը բաժանվել են, ինչից հետո նա մեծացել է մոր հետ՝ նույնասեռ ընտանիքում։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Կառավարության կին ղեկավարներ
Կատեգորիա:Կին նախարարներ
Կատեգորիա:Կին վարչապետներ
Կատեգորիա:Ֆինլանդիայի կին քաղաքական գործիչներ
Կատեգորիա:Ֆինլանդիայի վարչապետներ
Կատեգորիա:Ֆինն ֆեմինիստներ
Ալի Սուզանդեհ

**Ալի Սուզանդեհ** (, ), իրանյան ծագման գերմանացի անիմատոր և կինոռեժիսոր։ Առավել հայտնի է 2017 թվականի նկարահանած գերմանա-ավստրիական Թեհրանյան տաբու անիմացիոն ֆիլմով, որը բացահայտում է Իրանի սեռական ու գենդերային երկակի ստանդարտները։

## Վաղ կյանք և կրթություն
Սուզանդեհը ծնվել է Շիրազում, Իրան։ Մինչև 1995 թվականին Գերմանիա տեղափոխվելը սովորել է Թեհրանում։ Գերմանիա ներգաղթելուց հետո ստացել է Քյոլնի տեխնիկական համալսարանի մեդիա նախագծողի դիպլոմ։ Նա իր ընտանիքի միակ անդամն է, որ ապրում է Իրանից դուրս։

## Կարիերա
Գերմանիայում Սուզանդեհն աշխատել է որպես անիմացիայի մասնագետ տարբեր ֆիլմերում ու հեռուստատեսություններում` նկարահանելով երաժշտական տեսահոլովակներ ու այլ կարճ ֆիլմեր` ստեղծելով իր սեփական Intaktfilm ընկերությունը։ Նրա անիմացիոն աշխատանքներից է Կանաչ ալիքը (The Green Wave, 2010), որն արժանացել է Grimme Preis մրցանակի` լավագույն վավերագրական ֆիլմ անվանակարգում։

### Թեհրանյան տաբու
Ռեժիսորի առաջին գեղարվեստական ֆիլմը Թեհրանյան տաբուն է, անիմացիոն ֆիլմ, որը բացահայտում է «Իրանում երիտասարդների գաղտնի կյանքը, որոնք պայքարում են իրենց սեռականությունն ու ընտրած կյանքը` ապրելով երկրի ճնշող, թեոկրատիկ համակարգում»։ Ֆիլմի պրեմիերան կայացել է Կաննի 70-րդ կինոփառատոնի մրցութային շաբաթվա ընթացքում, 2017 թվականի մայիսին և 2018 թվականի փետրվարից սկսել է անդրադարձների արժանանալ ԱՄՆ-ում։ Ֆիլմն ուշադրություն է գրավել իր թեմայի և վիզուալ ոճի շնորհիվ, որը *[[The Hollywood Reporter]]-ը* բնութագրել է որպես «ռոտոսկոպիայի և շարժվող պատկերի եզակի համադրություն` ձեռքի և համակարգչային անիմացիայով»։

Սուզանդեհը HuffPost-ին ասել է, որ ֆիլմի ոգեշնչումն առաջ է եկել մի խոսակցությունից, որ նա գնացքում լսել է երկու իրանցիներից, որոնք իրենց մտահոգությունն են արտահայտել Իրանում կանանց վերաբերյալ։ Նրանցից մեկը պատմել է մի մարմնավաճառի մասին, որն իր երեխային իր հետ տարել է այցելուների հետ հանդիպման ժամանակ։ Մարմնավաճառի ու երեխայի մասին կարճ պատմությունը դարձել է այն «վառվող կայծը», որ ստիպել է նրան պատմել այս պատմությունը, և այն դարձել է «Թեհրանյան տաբուի» սյուժեի տարրերից մեկը։ Վերնագիրը վերցված է սեքսի հանդեպ տաբուից, որ առկա է Իրանում. մարդիկ բացահայտ չեն կարող խոսել այդ մասին։ Ըստ նրա ֆիլմը «կոտրում է լռությունը, կոտրում է տաբուները»։

Նա ասել է նաև, որ այս ֆիլմը նկարահանելու նպատակն է սոցիալական փոփոխություններ առաջ բերել իր հայրենի երկրում։

Քանի որ ֆիլմն անհնար էր նկարահանել Թեհրանում, Սուզանդեհն օգտագործել է նկարների մոնտաժի տեխնիկան` համադրելով կենդանի գործողությունները և հնարավորություն տալով իրանյան տեսողական տարրերին ազդել յուրաքանչյուր տեսարանի վրա։

## Ծանոթագրություններ

## Արտաքին հղումներ
* Հարցազրույց Կաննում` Ալի Սուզանդեհի հետ

Կատեգորիա:Գերմանացի ռեժիսորներ
Կատեգորիա:Իրանցի կինոռեժիսորներ
Գրիշա Աղախանյան

**Գրիշա Ալեքսանդրի Աղախանյան** (մարտի 5, 1968, Սոչի, ՌԽՖՍՀ, ԽՍՀՄ), հայ շոումեն, հաղորդավար, երգիչ, պրոդյուսեր, դերասան։

## Կենսագրություն
Գիրշա Ալեքսանդրի Աղախանյանը ծնվել է 1968 թվականի մարտի 5-ին, Ռուսաստանի Սոչի քաղաքում։ 1985 թվականին ավարտել է Երևանի Անտոն Չեխովի անվան թիվ 55 միջնակարգ դպրոցը, որին զուգահեռ 7 տարի սովորել է Երևանի Սայաթ-Նովայի անվան երաժշտական դպրոցի դաշնամուրային բաժնում։ 1985-1992 թվականներին սովորել է Երևանի Մխիթար Հերացու անվան բժշկական ինստիտուտի ատամնաբուժական ֆակուլտետում։

1988 թվականին՝ ինստիտուտն ավարտելուց հետո, որպես դերասան աշխատանքի է անցել «Մետրո» թատրոնում, եղել է այդ թատրոնի հիմնադիրներից։

1990-ական թվականների սկզբին սկսել է երգել «Ասպարեզ» ստուդիային կից խմբում և պրոպագանդել «ռեփ» երաժշտական ոճը։ Այդ ընթացքում Գրիշա Աղախանյանը սկսել է համագործակցել երգահան Արթուր Գրիգորյանի հետ։ Մինչև 1997 թվականը երգել է դեռ նոր կայացող Հայաստանի երգի պետական թատրոնում։ Նա համագործակցել է նաև «Նոր հայեր» ուրախների և հնարամիտների ակումբի (ՈՒՀԱ) թիմի հետ։

Ամուսնացած է դերասանուհի Շողեր Թովմասյանի հետ։

## Աշխատանք
Գրիշա Աղախյանը 1998-2000 թվականներին Երևանում թողարկել է «Top 10 of Rabiz» 1-ինից 3-րդ ձայնասավառակները, իսկ 2000 թվականին, տեղափոխվելով ԱՄՆ-ի Լոս Անջելես քաղաք, թողարկել է «Top 10 of Rabiz» 4-րդ և 5-րդ ձայնասկավառակները։

Լոս Անջելեսում սկսել է աշխատել Գլենդելի «ԱՐՏՆ-Շանթ» հեռուստաընկերությունում։ Մինչև 2007 թվականը եղել է բազմաթիվ հեռուստանախագծերի հաղորդավար և պրոդյուսեր, ինչպես նաև նկարահանել է 7 տեսահոլովակ։ 2007 թվականին, վերադառնալով Երևան, սկսել է համագործակցել «Շանթ» հեռուստաընկերության հետ, որտեղ վարել է բազմաթիվ հեռուստանախագծեր։

## Սկավառակագրություն
* Top 10 of Rabiz Vol. 1 (1998)
* Top 10 of Rabiz Vol. 2 (1999)
* Grisha Aghakhanyan & Friends (2000)
* Top 10 of Rabiz Vol. 3 (2000)
* Top 10 of Rabiz Vol. 4 (2003)
* Top 10 of Rabiz Vol. 5 (2005)

## Հեռուստանախագծեր
*«Թաքնված տաղանդ»
*«Բարի ախորժակ»
*«Պարի՛ր, թե կարող ես»
*«Պարահանդես»
*«Իքս Ֆակտոր» և այլն։

## Նկարահանումներ
2015  թվականին նկարահանվել է «Սկոտչ և վիսկի» և «Որոգայթ» ֆիլմերում։

2012 թվականին խաղացել է «Ջին ջան» ներկայացման մեջ։

## Ծանոթագրություններ

Կատեգորիա:Հայ դերասաններ
Կատեգորիա:Հայ երգիչներ
Կատեգորիա:Հայ հաղորդավարներ
Կատեգորիա:Հայ պրոդյուսերներ